钦定古今图书集成/明伦汇编/官常典/第510卷 > 向宝
## 钦定古今图书集成/明伦汇编/官常典/第510卷 > 向宝

按《宋史》本传：“宝，镇戎军人，为御前忠佐，换礼宾使、泾
原秦凤钤辖，积劳自皇城使、带御器械，历真定、鄜延
副总管，迁龙神卫四厢都指挥使，嘉州团练使，卒。宝
善骑射，年十四，与敌战，斩首二级。及壮，以勇闻。有虎
踞五原、卑邪州东西百里，断人迹，宝一矢殪之。道过
潼关，巨盗郭邈山多载关中金帛子女，宝射走之，尽”
得其所掠。尝至太原，梁适射弩，再中的，授宝矢射之，
四发三中。适曰：“今之飞将也。”神宗称其勇，以比薛仁
贵。及死，厚恤其家。